
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 8T/83/2024 8724011143 10. 02. 2025 JUDr. Richard Bureš ECLI:SK:OSPP:2025:8724011143.1
ROZSUDOK V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, v trestnej veci obžalovaného A. A. pre pokračovací zločin krádeže podľa § 212 ods. 1 písm. a), ods. 3 písm. b) Trestného zákona a iné, na hlavnom pojednávaní konanom 10. februára 2025 takto rozhodol: rozhodol: Obžalovaný A. A., nar. XX.X.XXXX v Banskej Bystrici, trvale bytom A., t. č. vo výkone trestu odňatia slobody v ÚVTOS Ružomberok, je vinný, že v presne nezistenom čase, v dobe od dňa 15.12.2023 do 09.00 hod. dňa 02.01.2024, v A. B. C. D. E. XXXX/X, v bytovom dome Báryum v priestoroch kočikárne, kde ako obyvateľ bytového domu vošiel za pomoci pravého kľúča a tam postupne v uvedenom období odcudzil bicykle a to poškodenému F. G., bytom D. XXXX/X, A., 1 ks bicykel zn. ROCK RIDER čiernej farby v hodnote 250 € a 1 ks detský bicykel zn. ANIMATHOR čiernej farby v hodnote 20 €, poškodenému H. I., bytom D. XXXX/X, A., 1 ks bicykel zn. KELLYS MADMAN 50 čierno- zelenej farby, č. KL2860 5852 v hodnote 250 €, 1 ks bicykel zn. GIANT oranžovej farby v hodnote 250 € a 1 ks detský bicykel zn. SPECIALIZED modrej farby v hodnote 150 €, poškodenému H. J., bytom D. XXXX/X, A., 1 ks detský bicykel zn. CTM modročiernej farby v hodnote 100 € a 1 ks bicykel zn. KELLYS oranžovo-striebornej farby č. UV 0019 6049 v hodnote 50 € a následne s týmito bicyklami odišiel na neznáme miesto, čím týmto konaním spôsobil poškodenému F. G. škodu v sume 270 €, poškodenému H. I. škodu v sume 650 € a poškodenému H. J., škodu v sume 150 €, teda si prisvojil cudziu vec tým, že sa jej zmocnil a čin spáchal závažnejším spôsobom konania – na viacerých osobách, čím spáchal pokračovací zločin krádeže podľa § 212 ods. 1 písm. a), ods. 3 písm. b) Trestného zákona s poukazom na § 138 písm. j) Trestného zákona a za to Podľa § 44 Trestného zákona u p ú š ť a od uloženia súhrnného trestu podľa § 42 Trestného zákona, pretože pokladá trest uložený rozsudkom Okresného súdu Poprad sp. zn. 2T/59/2024 zo 4.10.2024 v spojení s rozsudkom Krajského súdu v Prešove sp. zn. 4To/37/2024 – 700 z 28.11.2024 na ochranu spoločnosti a nápravu páchateľa za dostatočný.
odôvodnenie: Podľa § 172 ods. 2 Trestného poriadku tento rozsudok neobsahuje odôvodnenie, pretože sa po jeho vyhlásení prokurátor aj obžalovaný vzdali odvolania alebo taký prejav urobili v lehote troch pracovných dní od vyhlásenia rozsudku. si prisvojil cudziu vec tým, že sa jej zmocnil a čin spáchal závažnejším spôsobom konania – na viacerých osobách, Poučenie: P o u č e n i e : Proti tomuto rozsudku je možné podať odvolanie, s výnimkou výroku o vine vyhlásenou obžalovaným v zmysle § 257 ods. 5 Trestného poriadku, a to do 15 dní od jeho oznámenia prostredníctvom Okresného súdu Poprad na Krajský súd v Prešove. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku.

